“OʻZBEKNEFTGAZ” MILLIY XOLDING KOMPANIYASI FAOLIYATINI TASHKIL ETISHNI TAKOMILLASHTIRISH CHORA-TADBIRLARI TOʻGʻRISIDA
(resolution, 2020-06-18)

Geologiya-qidiruv ishlarini prognozlash, uglevodorodlarni izlash, razvedka qilish, qazib chiqarishdan tortib ularni qayta ishlash va mahsulot sotishgacha boʻlgan ishlab chiqarish-texnologik siklining barcha bosqichlarida korxonalarning oʻzaro bogʻliq hamda maqsadga yoʻnaltirilgan ishlarini taʼminlovchi neftgaz kompleksini boshqarishning samarali tizimini shakllantirish, shuningdek yagona texnikaviy siyosatni olib borish va tarmoqqa xorijiy investitsiyalarni keng jalb etish maqsadida: 1. Oʻzbekiston Respublikasi Davlat mulki qoʻmitasi, “Oʻzbekneftgaz” MXK hamda neftgaz tarmogʻi kompaniyalari va korxonalari aksiyadorlarining: “Oʻzgeoburgʻuneftgazqazibchiqarish” aksiyadorlik kompaniyasini qayta tashkil etish hamda uning negizida “Oʻzgeoburgʻuneftgaz” va “Oʻzneftgazqazibchiqarish” aksiyadorlik kompaniyalari tashkil etishni; “Oʻzneftgazqurilishinvest” aksiyadorlik kompaniyasi tashkil etishni; Shoʻrtan gaz-kimyo kompleksini “Oʻzneftgazqazibchiqarish” aksiyadorlik kompaniyasi tarkibiga oʻtkazishni; “Ustyurt geofizika ekspeditsiyasi”, “Amirobod geofizika ekspeditsiyasi”, “Fargʻona geofizika ekspeditsiyasi” va “Buxoro geofizika ekspeditsiyasi” aksiyadorlik jamiyatlari, shuningdek “Yakkabogʻ geofizika ekspeditsiyasi” unitar korxonasini “Oʻzbekgeofizika” OAJga qoʻshishni; “Avtogaz” aksiyadorlik kompaniyasini “Oʻztransgaz” AKga qoʻshish yoʻli bilan uni “Avtogazsotish” shuʼba korxonasiga aylantirishni; “Oʻzbekneftgaz” MXK Boshqaruvchilar kengashini tashkil etish va xolding kompaniyasi Boshqaruvining funksiyalari oʻzgartirilishini nazarda tutgan “Oʻzbekneftgaz” MXKni tarkibiy qayta tashkil etish toʻgʻrisidagi takliflariga rozilik berilsin. 5. Quyidagilar belgilansin: “Oʻzgeoburgʻuneftgaz” AK va “Oʻzneftgazqazibchiqarish” AK “Oʻzgeoburgʻuneftgazqazibchiqarish” aksiyadorlik kompaniyasi tomonidan tegishli faoliyat yoʻnalishlari boʻyicha tuzilgan shartnomalar va majburiyatlarning huquqiy vorislari hisoblanadilar; taʼsis etilayotgan “Oʻzneftgazqurilishinvest” aksiyadorlik kompaniyasi “Oʻzbekneftgaz” MXK tomonidan tuzilgan shartnomalar va majburiyatlarning loyiha ishlarini oʻtkazish va kapital qurilish qismi boʻyicha huquqiy voris hisoblanadi. 6. Oʻzbekiston Respublikasi Bosh vazirining oʻrinbosari — Vazirlar Mahkamasining yoqilgʻi, energetika, kimyo, metallurgiya va mashinasozlik masalalari boʻyicha kompleksi rahbari E.R. Shoismatov Oʻzbekiston Respublikasi Davlat mulki qoʻmitasi, “Oʻzbekneftgaz” MXK bilan birgalikda bir oy muddatda: “Oʻzgeoburgʻuneftgaz”, “Oʻzneftgazqazibchiqarish”, “Oʻzneftgazqurilish-invest” aksiyadorlik kompaniyalarini taʼsis etish, ularning ustav jamgʻarmalari miqdorini belgilash, kompaniyalarning nizomlarini roʻyxatdan oʻtkazish borasidagi barcha tashkiliy chora-tadbirlarni amalga oshirsin; xolding kompaniyasi va “Oʻzbekneftgaz” MXK tarkibiga kiruvchi aksiyadorlik kompaniyalari ijroiya apparatlarining tuzilmalari ushbu qarorga muvofiqlashtirilishini va ular yuqori malakali mutaxassislar bilan toʻldirilishini taʼminlasin. 7. “Oʻzbekneftgaz” MXK, “Oʻzgeoburgʻuneftgaz”, “Oʻzneftgazqazibchiqarish”, “Oʻzneftmahsulot”, “Oʻztransgaz” va “Oʻzneftgazqurilishinvest” aksiyadorlik kompaniyalari, “Oʻzbekgeofizika” OAJ va “Andijonneft” OAJ emissiya prospektlarini roʻyxatdan oʻtkazish uchun yigʻim toʻlashdan ozod qilinsin. 8. Ijroiya apparatlari quyidagi manzillarga joylashtirilsin: “Oʻzneftgazqazibchiqarish” AK — Toshkent shahri, Amir Temur koʻchasi 66-uy; “Oʻzgeoburgʻuneftgaz” AK — Qarshi shahri, Mustaqillik koʻchasi 35-uy; “Oʻzneftgazqurilishinvest” AK — Toshkent shahri, Muqimiy koʻchasi 98-uy. 9. Oʻzbekiston Respublikasi Adliya vazirligi, “Oʻzbekneftgaz” MXK manfaatdor vazirliklar va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 10. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.